पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी को लेकर राज्य सरकार द्वारा स्वास्थ्य सुरक्षा सप्ताह को अगले आदेश तक 13 मई तक बढ़ा दिए जाने को लेकर उपायुक्त रमेश घोलप ने सभी प्रखंडों के बीडीओ, सीओ, प्रभारी चिकित्सा पदाधिकारी व थाना प्रभारी को अपने अपने क्षेत्र में सख्ती बरतने व लॉकडाउन का पालन कराने का निर्देश दिया है। उन्होंने कहा है कि इस अवधि में ज्यादा सचेत और सतर्क रहने की आवश्यकता है।
साथ ही सरकार के आदेशों का उल्लंघन पाए जाने पर सख्ती बरता जाना जरूरी है। इस प्रकार के मामले सामने आने पर दोषियों के विरूद्ध चेतावनी व दो बारे से इसका उल्लंघन पाए जाने पर प्राथमिकी दर्ज की जाए। उन्होंने शादी समारोह में 50 से अधिक लोगो की उपस्थिति पर निगरानी रखने व डीजे साउंड के कारण भीड़ बढ़ने पर अविलंब उसे बंद कराने का निर्देश दिया है। उपायुक्त ने स्वास्थ्य सुरक्षा सप्ताह के अनुपालन को लेकर प्रखंड के पदाधिकारियों को टॉस्क फोर्स की बैठक कर ठोस निर्णय लेने का निर्देश दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn